На основу члана 9. Правилника о условима и мерилима за избор корисника, за доделу средставапомоћи интерно расељеним лицима док су у расељеништву, за куповину сеоске куће са окућницом и додатне помоћи намењене за грађевински материјал за поправку или адаптацију предмeтне сеоске куће са окућницом број 26-6/17-04 од 19.јула 2017. године, а у складу са ст. 1 Решења о образовању комисије за избор корисника помоћи за побољшање услова становања интерно расељених лица док су у расељеништву, кроз доделу помоћи при куповини сеоске куће са окућницом и додатне помоћи намењене за грађевински материјал за поправку или адаптацију предемтне сеоске куће са окућницом број 26-6/17-03 од 17. јула 2017. године, на седници одржаној 19. јула 2017. године, Комисија расписује:

**ЈАВНИ ПОЗИВ**

**за подношење захтеваза избор корисника, за доделу средстава помоћи интерно расељеним лицима док су у расељеништву, за куповину сеоске куће са окућницом и додатне помоћи намењене за грађевински материјал за поправку или адаптацију прењдемтне сеоске куће са окућницом**

1. Право на ПОМОЋза куповину 2 сеоска домаћинства са окућницом, могу да остваре породице породице интерно расељених лица које живе на територији општине Петровац на Млави, кроз куповину сеоске куће са окућницом и доделу једнократне помоћи у грађевинском и другом материјалу и/или опреми.
2. Уговором о сарадњи на реализацији помоћи за побољшање услова становања интерно расељеним лицима док су у расељеништву, кроз доделу средстава помоћи интерно расељеним лицима док су у расељеништву, за куповину сеоске куће са окућницом и додатне помоћи намењене за грађевински материјал за поправку или адаптацију предемтне сеоске куће са окућницом број 26-6/17-02 од 19. маја 2017. године, одређени су износи по продичном домаћинству и то: максимални износ по кориснику је 1.400.000, РСД и од тога за куповину СД 1.200.000 РСД и за грађевински материјал за поправку или адаптацију 200.000 РСД.
3. КРИТЕРИЈУМИ

**Подносилац пријаве на Јавни позив и чланови његовог породичног домаћинства треба да испуне следеће услове:**

1. избеглички статус, и то:

- да имају избеглички статус и поднет захтев за пријем у држављанство РепубликеСрбије, или

- да им је престао статус избеглице, стекли су држављанство Републике Србије

(НАПОМЕНА: наведени услов односи се обавезно на Подносиоца пријаве, а начланове његовог породичног домаћинства уколико су у статусу избеглице или субили у статусу избеглице);

2. да имају пријављено пребивалиште/боравиште на територији Општине Петровац;

3. да су подносилац пријаве и чланови продичног домаћинства смештени у колективномцентру/неадекватном приватном смештају;

4. да немају у својини непокретност у држави порекла,другој држави или РепублициСрбији, а којом би могли да реше своје стамбене потребе;

5. да не могу да користе непокретност у држави свог претходног пребивалишта или удругој држави;

6. да од момента стицања избегличког статуса нису отуђили,поклонили или заменилинепокретност у Републици Србији,држави порекла и/или у другој држави,а којом бимогли да реше своје стамбене потребе;

7. да нису корисници другог стамбеног програма у процесу интеграције у РепублициСрбији или програма стамбеног збрињавања/обнове у процесу повратка у државипорекла, којим би могли да реше или су решили своје стамбене потребе;

8. да немају приходе којима би могли да реше своје стамбене потребе;

9. да нису на коначној листи реда првенства по неким од јавних позива Регионалногстамбеног програма, за трајно решавање стамбене потребе – Стамбени програм уРепублици Србији;

10. да сеоска кућа за коју подносилац Пријаве подноси Пријаву на Јавни позив испуњаваосновне услове за живот и становање и да су предметна сеоска кућа и земљиште накојој се иста налази уписане у катастар непокретности на име продавца и без терета;

11. да је сеоска кућа за коју Подносилац пријаве подноси Пријаву на Јавни позив уписанау катастру непокретности као:

- непокретност која је преузета из земљишних књига или

- непокретност изграђена пре доношења прописа о изградњи или

- непокретност изграђена са грађевинском дозволом за коју је изадата употребнадозвола или

- непокретност уписана по Закону о озакоњењу објеката или

- да је предметна сеоска кућа у поступку легализације, односно озакоњења који јошније завршен, а да је на земљишту на коме се налази сеоска кућа за коју Подносилацпријаве подноси Пријаву на Јавни позив дозвољена индивидуална стамбена градња.

Поступак легализације, односно озакоњења из става 1. тачке 10) овог члана морабити завршен најкасније до доношења Одлуке о решавању стамбених потребаизбеглица са листом корисника рангираних према реду првенства на основуиспуњености услова и броја освојених бодова (у даљем тексту: Одлука).

12. Да подносилац пријаве и чланови његовог породичног домаћинства неведени у

Пријави нису у крвном, адоптивном или тазбинском сродству са продавцемпредметне непокретности.

Помоћ је бесповратна и одобрава се за куповину сеоске куће са окућницом у износу који не може бити већи од РСД 1.400.000,00 динара (једанмилиончетиристотинехиљадединара) по породичном домаћинству корисника и то: РСД 1.200.000,00 (једанмилиондвестахиљадединара) за помоћ при куповини сеоске куће са окућницом и РСД 200.000,00 (двестахиљадединара) са обрачунатим ПДВ-ом за додатну помоћ намењену за грађевински и други материјал и/или опрему за поправку, адаптацију или опремање предметне сеоске куће са окућницом.

Изабрани корисник Помоћи за побољшање услова становања може да учествује сопственим средствима у купопродајној цени сеоске кућеса окућницом у износу до 50% од износа који се одобрава за куповину сеоске куће са окућницом.

Поступак за доделу помоћи спроводи Комисија, на основу поднете Пријаве.

**Подносилац пријаве за себе и чланове породичног домаћинства доставља следеће доказе:**

**1**.Попуњен и потписан образац пријаве;

**2.**Фотокопију избегличке легитимације (обе стране) или Решења о признавању, укидању или престанку избегличког статуса

(НАПОМЕНА: обавезно за подносиоца Пријаве, као и за остале чланове породичног домаћинства који су били или су и даље у статусу избеглице);

**3.**Фотокопију личне карте за све чланове породичног домаћинства са 16 и више година (очитана лична карта уколико је са чипом);

**4.**Уверење о држављанству или фотокопију решења о пријему у држављанство Републике Србије или копију поднетог захтева за пријем у држављанство за све чланове породичног домаћинства (не односи се на лица са личном картом);

**5.**Изјаву оверену код надлежног органа да Подносилац пријаве и чланови породичног домаћинства немају у својини непокретност држави порекла, другој држави или Републици Србији, а којом би могли да реше своје стамбене потребе; да не могу да користе непокретност у држави свог претходног пребивалишта или у другој држави;да од момента стицања избегличког статуса нису отуђили, поклонили или заменили непокретности у Републици Србији, држави порекла или у другој држави, а којом би могли да реше своје стамбене потребе; да нису корисници другог стамбеног програма у процесу интеграције у Републици Србији или програма стамбеног збрињавања/обнове у процесу повратка у држави порекла, којим би могли да реше или су решили своје стамбене потребе, као и да нису у крвном,адоптивном или тазбинском сродству са продавцем предметне непокретности.Наводи из Изјаве биће предмет провере од стране Комисије;

**6.**Доказ о стамбеној ситуацији подносиоца пријаве и чланова његовог породичног домаћинства:

− за домаћинство смештено у колективном центру - потврда повереника;

−за домаћинство које станује у изнајмљеном простору без основних хигијенско-санитарних услова - изјава оверена у општинском органу управе или суду;

**7.**Доказ о приходима:

* Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, Изјава оверена код надлежног Органа којом се потврђује да је подносилац незапослен и да нема приходе;
* Уверење о исплаћеној накнади из Националне службе за запошљавање;
* Потврда послодавца о висини примања у месецу који претходи месецу подношења Пријаве на Јавни позив - за запослене чланове породичног домаћинства или Изјаваоверена код надлежног Органа да подносилац пријаве, односно члан његовог породичног домаћинства остварује одређене повремене приходе;

**-**Чек од пензије за месец који претходи месецу објављивања овог јавног позива, (односи се и на пензију из Републике Србије и на пензију из земље порекла) или уколико подносилац или чланови његовог породичног домаћинства не остварују приход по основу пензије, Потврда надлежне службе или Изјава оверена код надлежног органа да лице не остварује приходе на име пензије у Републици Србији ни у земљи порекла;

**8**.За чланове породичног домаћинства узраста 15 до 26 године- доказ о школовању,

Уколико ови чланови породичног домаћинства нису на школовању-доказе наведене у тачки 7) овог става (докази о приходима);

**9.**Доказ за породично домаћинство са дететом са инвалидитетом или сметњама у развоју - Решење Комисије за категоризацију деце или мишљење интер-ресорне комисијеза децуса телесним инвалидитетом или сметњама у развоју;

**10.**Доказ о смањењу или губитку радне способности или телесном оштећењу - Решење надлежне комисије о смањењу или губитку радне способности или телесном оштећењу за члана породице са инвалидитетом;

**11.**Доказ о постојању болести од већег социо-медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.);

**12**.За једнородитељску породицу прилаже се:

* потврда о смрти брачног друга;
* решење надлежног суда о проглашењу несталог лица за умрло;
* извод из матичне књиге рођених деце без утврђеног очинства;
* пресуда о разводу брака- или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница пресзала да траје), а уз оба доказа потребно је приложити изјаву подносиоца оверену код надлежног органа да се подносилац непосредно брине о детету и да самостално обезбеђује средстава за издржавање, да други родитељ не учествује или недовољно учествује у тим трошковима, а да, у међувремену, подносилац није засновао брачну или ванбрачну заједницу;

**13.**Потврду надлежног органа/организације за члана породичног домаћинства који је настрадао или нестао у сукобима на просторима бивше Социјалистичке Федеративне Републике Југославије;

**14**.Доказ о регистрованом сеоском газдинству (уколико подносилац пријаве или чланови његовог породичног домаћинства имају регистровано сеоско газдинство);

**15.**Оверену изјаву власника сеоске куће на коју се односи Помоћ, да је сагласан да исту отуђи у корист подносиоца пријаве;

**16.**Доказ о власништву над сеоском кућом - лист непокретности не старији од шест месеци у коме је продавац уписан као власник предметне сеоске кућеи земљишта на којем се иста налази и у коме су предметна сеоска кућа и земљиште који су предмет купопродаје уписани без терета,односно у коме је сеоска кућа уписана као:

* Непокретност која је преузета из земљишних књига или
* Непоктретност изграђена пре доношења прописа о изградњи или
* Непокретност изграђена са грађевинском дозволом за коју је издата употребна дозвола или
* Непокретност уписана по Закону о озакоњењу објеката или

**17.**Потврду надлежног органа о поднетом захтеву за легализацију, односно покренутом поступку озакоњења предметне сеоске куће и уверења надлежног органа да је на земљишту на коме се налази предметна сеоска кућа дозвољена индивидуална стамбена градња (важећа информација о локацији);

**18.**Уколико се ради о сеоским кућама које су у време подношења пријаве на Јавни позив у поступку легализације/озакоњења, потребно је, најкасније до доношења Одлуке, доставити доказ да је поступак легализације/озакоњења завршен (односи се на оне подносиоце пријава који конкуришу са сеодским кућама које су у време подношења пријава на Јавни позив у поступку легализације/озакоњења);

**19**.Потврда надлежне пореске управе о измиреним пореским обавезама које су настале по основу права својине за предметну сеоску кућу и земљиште који су предмет купопродаје;

**20.**Фотокопију личне карте продавца сеоске куће;

Докази из става 1.овог члана подносе се у фотокопији (фотокопије докумената није потребно оверавати), стим да Комисија може од подносиоца пријаве на Јавни позив тражити оригинална документа на увид.

Поред доказа наведених у ставу 1. Овог члана, Комисија за избор корисника може од подносиоца пријаве тражити и друге доказе потребне за поступање по Пријави на Јавни позив.

**Комисија доноси ОДЛУКУ о додељивању Помоћи, на основу реда првенства,који сеутврђује се на основу броја бодова које подносилац Пријаве на Јавни позив оствари, према следећим мерилима:**

**1.** Број чланова породичног домаћинства: по члану породичног домаћинства – 10 бодова.

Максималан број бодова који се може добити на основу овог мерила износи – 50 бодова.

**2.**Породично домаћинство чији је члан настрадао или нестао у сукобима на просторима бивше Социјалистичке Федеративне Републике Југославије: по настрадалом или несталом члану – 20 бодова.

**3.**Број малолетне деце у породичном домаћинству:

3.1) породично домаћинство до двоје малолетне деце – 10 бодова;

3.2) породично домаћинство са троје или више малолетне деце – 20 бодова;

**4.**Број малолетне деце или деце на редовном школовању у једнородитељском породичном домаћинству:

4.1) домаћинство са једним дететом – 10 бодова;

4.2) домаћинство са двоје деце – 20 бодова;

4.3) домаћинство са троје или више деце – 30 бодова.

**5.**Породично домаћинство са дететом са инвалидитетом или сметњама у развоју: попородичном домаћинству – 20 бодова.

**6.**Стамбена ситуација подносиоца захтева и чланова његовог породичног домаћинства:

6.1) породично домаћинство смештено у колективном центру – 10 бодова;

6.2) породично домаћинство које станује у изнајмљеном простору без основних хигијенско-санитарних услова – 20 бодова;

**7**. Материјални положај породичног домаћинства:

7.1) породично домаћинство са приходима већим или у висини од 50% просечне месечне зараде без пореза и доприноса у привреди Републике Србије, по члану – 10 бодова (по породичном домаћинству);

7.2) породично домаћинство са приходима испод 50% просечне месечне зараде без пореза и доприноса у привреди Републике Србије, по члану – 20 бодова. Приликом бодовања пријава по тачки 7) овог члана приходи се обрачунавају по члану породичног домаћинства, а бодови додељују породичном домаћинству.Максимални број бодова који може бити додељен породичном домаћинству.Максимални број бодова који може бити додељен породичном домаћинству по овом основу је 20.

**8.**Смањење или губитак радне способности или телесно оштећење:

8.1) по основу смањења или губитка радне способности подносиоца захтева или чланова његовог породичног домаћинства:

– ако постоји делимична радна способност – 10 бодова;

– ако постоји потпуни губитак радне способности – 20 бодова.

8.2) по основу телесног оштећења подносиоца захтева или чланова његовог породичног домаћинства:

– за телесно оштећење 100% – 20 бодова;

– за телесно оштећење 90% – 15 бодова;

– за телесно оштећење 80% – 10 бодова.

Ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова и бодује се по члану домаћинства.

**9.**Болести од већег социјално–медицинског значаја, ( малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензовна срчана обољења, трансплатација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.), у складу са прописима о здравственој заштити: подносилац захтева или чланови његовог породичног домаћибнства-20 бодова.

Ово мерило се примењује по члану домаћинства ако подносилац пријаве или чланови његовог породичног домаћинства нису бодовани по основу тачке 8. подтач. 1) и 2) овог члана.

Уколико се подносилац пријаве и чланови његовог породичног домаћинства наведени у пријави бодују по основу болести, бодови се додељују за подносиоца пријаве и сваког члана породичног домаћинства који има болести од већег социо-медицинског значаја.

**10**. Регистровано сеоско газдинство – 20 бодова.

Бодови по основу овог мерила додељују се уколико подносилац пријаве или чланови његовог породичног домаћинства имају регистровано сеоско газдинство.

Уколико два или више подносилаца Пријаве имају исти број бодова, предност има подносилац Пријаве који:

1) има већи број малолетне деце;

2) већи број чланова породичног домаћинства;

3) има трудну жену у породичном домаћинству;

4) дуже борави на подручју Општине Петровац на Млави;

5) има мање приходе по члану породичног домаћинства.

**ПОДНОШЕЊЕ ЗАХТЕВА**

Пријаве се подносе у затвореној коверти преко писарнице Општинске управепутем захтева. Захтев се добија код повереника за избеглице.

Захтеви са потребном документацијом подносе се лично или поштом на адресу: Општина Петровац на Млави, ул. Српских владара 165,12300 Петровац на Млави, са назнаком „Пријава за помоћ за решавање стамбених потреба избеглица кроз куповину сеоских кућа и доделу једнократне помоћи у грађевинском и другом материјалу“.

**Рок за подношење Пријава за остваривање Помоћи је**

**од 20. јула 2017. до 21.августа 2017. године**

**КОМИСИЈА**